આજની તારીખે ભારતમાં ૮૧૩ ચૅનલો જોઈ શકાય છે. એમાં ૪૦૦ ન્યુઝ અને કરન્ટ અર્ફેસ બેઝ્ડ ચૅનલો છે, જ્યારે ૪૧૩ એ સિવાયની મનોરંજનની કૅટેગરીમાં આવતી ચૅનલો છે. છેલ્લે ઉમેરાયેલી ચૅનલોમાં કલિંગ ટીવી અને એપિક ટીવીનો સમાવેશ થાય છે. એકલું દૂરદર્શન જ ૨૨ ભાષાઓમાં ૩૦ ચૅનલોનું પ્રસારણ કરે છે. આપણા માનવામાં કદાચ ન આવે, પરંતુ DTH (ડાયરેક્ટ ટુ હોમ) ઉપરાંત સાદા ઍન્ટેના વડે પણ જોઈ શકાતું દૂરદર્શન આજની તારીખે સૌથી વધુ પહોંચ ધરાવે છે અને એ વિશ્વનું સૌથી મોટું પોતાના પ્રકારનું ટેલિવિઝન નેટવર્ક છે.